Document ID: 31996R0673

KOMISSION ASETUS (EY) N:o 673/96,
annettu 12 päivänä huhtikuuta 1996,
Portugalin lipun alla purjehtivien alusten sardellin kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 2870/95 (2), ja erityisesti sen 21 artiklan 3 kohdan,
sekä katsoo, että
tiettyjen kalakantojen ja kalakantaryhmien vuodeksi 1996 sallituista kokonaissaaliista ja tietyistä edellytyksistä, joilla niitä saa kalastaa, 22 päivänä joulukuuta 1995 annetussa neuvoston asetuksessa (EY) N:o 3074/95 (3) säädetään sardellikiintiöistä vuodeksi 1996,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärät, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön, ja
komissiolle toimitettujen tietojen mukaan Portugalin lipun alla purjehtivien tai Portugalissa rekisteröityjen alusten sardellisaaliit ICES-alueiden IX ja X sekä CECAF-alueen 34.1.1 (EY-alue) vesillä ovat täyttäneet niille vuodeksi 1996 annetun kiintiön; Portugali on kieltänyt tämän kalakannan kalastuksen 15 päivästä helmikuuta 1996; tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Portugalin lipun alla purjehtivien tai Portugalissa rekisteröityjen alusten sardellisaaliiden ICES-alueiden IX ja X sekä CECAF-alueen 34.1.1 (EY-alue) vesillä katsotaan täyttäneen Portugalille vuodeksi 1996 osoitetun kiintiön.
Kielletään Portugalin lipun alla purjehtivilta tai Portugalissa rekisteröidyiltä aluksilta sardellin kalastus ICES-alueiden IX ja X sekä CECAF-alueen 34.1.1 (EY-alue) vesillä sekä edellä mainittujen alusten tämän asetuksen soveltamispäivän jälkeen pyytämän sardellikannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 15 päivästä helmikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä huhtikuuta 1996.

Labels: 8
18
6